
ДО
ПРЕДСЕДАТЕЛЯ НА
ОБЩИНСКИ СЪВЕТ – БУРГАС 





ДОКЛАДНА ЗАПИСКА ОТ
МИХАИЛ НЕНОВ
ЗАМЕСТНИК - КМЕТ „ОБРАЗОВАНИЕ, ЗДРАВЕОПАЗВАНЕ, СОЦИАЛНИ 
ДЕЙНОСТИ И МЛАДЕЖКИ ПОЛИТИКИ“ ПРИ ОБЩИНА БУРГАС


Относно: Промяна на капацитета на социалната услуга „Дневен център за деца с  увреждания“, находящ се в гр. Бургас, к-с „Лазур“, ул. “Места“ №81

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Дневен център за деца с увреждания /ДЦДУ/ "Св. Николай Чудотворец" се управлява от Община Бургас и е делегирана от държавата дейност.  Основание за неговото разкриване е мотивирано решение на Общински съвет Бургас. Със заповед № РД 01-457/22.04.2009г. на Изпълнителния директор,  Агенция Социално подпомагане разрешава откриването му с капаците 24 места, считано от 01.05. 2009г.
ДЦДУ „Св. Николай Чудотворец“ е първият създаден в Община Бургас, предоставящ комплекс от специализирани социални услуги в общността, целящи подкрепа на индивидуалното развитие, поддържане и придобиване на нови способности и самостоятелност на деца и младежи с различен вид и степен на трайни увреждания и подкрепа на техните родители/семейства/.
Съгласно Наредбата за качеството на социалните услуги, § 1. (1) от Преходните и заключителни разпоредби, Дневния център за деца с увреждания „Св. Николай Чудотворец“ предлага 6 специализирани социални услуги, които могат да се ползват самостоятелно или комплексно:
· Дневна грижа; 
· Информиране и консултиране (като специализирана услуга);
· Застъпничество и посредничество; 
· Терапия и рехабилитация;
· Обучение за придобиване на умения (като специализирана услуга);
· Подкрепа за придобиване на трудови умения (за младежи над 16-годишна възраст).
Предлагането на комплекса от социални услуги е свързано с осигуряване на социалната адаптация и интеграция на децата с трайни увреждания; тяхното пълноценно обучение, възпитание и рехабилитация; подготовка на децата с трайни увреждания за водене на самостоятелен живот, като по този начин се подобрява качеството им на живот и се предотвратява социалната им изолация.
Увеличаването на капацитета на услугата е в синхрон със стратегическите приоритети на Програмата за демографско развитие на Бургас и надгражда усилията на Общината за предоставяне на комплексни и разнообразни грижи и подкрепа на децата с трайни увреждания, което се явява подкрепа и на техните семейства. Възможността на родителите да разполагат с възможност за устойчива грижа за техните деца им позволява да се върнат на пазара на труда и да имат пълноценна професионална реализация.
Потребителите на социални услуги в ДЦДУ са деца и младежи с определени 50 и над 50 на сто вид и степен на увреждане, установено с експертно решение на ТЕЛК/НЕЛК на възраст от 4 години до завършване на средно образование. Целевата група е деца/младежи с :
· детска церебрална парализа;
· синдром на Даун;
· с умерена и тежка степен на умствена изостаналост;
· генерализирано разстройство в развитието /аутизъм/;
· малформативни синдроми.
Към 01.01.2024 г. има сключени договори с родители и се предоставя комплекс от социални услуги на 25 деца и младежи с трайни увреждания. Работи се паралелно и с техните семейства, близки и настойници, които също ползват специализирана подкрепа. Подадени заявления от родители на кандидат- потребители и записани в регистъра на чакащи за ползване на социални услуги в ДЦДУ „Св. Н. Чудотворец“ (по чл. 79 от Закона за социални услуги) са 9 деца с трайни увреждания.
	Материалната база позволява работа с по-голям брой потребители. Чрез реорганизация на помещенията и по-ефективно използване на пространствата в ДЦДУ „Св. Н. Чудотворец“, качествено ще се удовлетворява предлагания комплекс от социални услуги за 30 бр. потребители - деца и младежи с трайни увреждания.
	Назначеният персонал, съгласно Методиката за определяне числеността на персонала в социалните услуги в общността, няма възможност да обслужва всички желаещи. Увеличеният брой потребители налага по-голям брой специалисти, които да работят с тях, с оглед предоставянето на социални услуги в общността с високо качество. 
ДЦДУ от създаването си до днес, предоставя социални услуги в общността, насочени към на децата с трайни увреждания и  в подкрепа на техните семейства, близки и настойници и предоставя общодостъпни и специализирани социални услуги, работи много над капацитета си и потокът от желаещи да ползват услугите му се увеличава.  
	Със своя Заповед № РД01-0889/25.04.2024 г. изпълнителния директор на Агенцията за социално подпомагане е дал предварително одобрение за промяна на броя на потребителите на социалната услуга – от 24 на 30, считано от 01.06.2024 година. 	Предвид гореизложеното и поради непрекъснато повишаващия се брой на потребителите на социални услуги в Центъра, е необходимо увеличаване на капацитета на социалната услуга от 24 (двадесет и четири) на 30 (тридесет) потребителя.
	На основание чл.85, ал. 1, чл. 87 от Правилника за прилагане на Закона за социалните услуги, чл. чл. 21, ал.1, т.23 и ал.2 от Закона за местно самоуправление и местна администрация, предлагам Общински съвет- гр. Бургас да вземе следните



РЕШЕНИЯ:
	1. Приема промяна на броя на потребителите на социална услуга  „Дневен център за деца с  увреждания“, със седалище и адрес на управление: гр. Бургас, к-с „Лазур“, ул. “Места“ №81 от 24 (двадесет и четири) на 30 (тридесет) потребителя.
	2. Средствата за осъществяване на дейността на социалната услуга, включващи: работни заплати, осигурителни вноски и цялостна издръжка, са осигурени съгласно Закона за държавния бюджет на Република България за 2024 г., по стандарти и критерии, определени с Решение на Министерски съвет – стандарти за делегирана държавна дейност.
	3. Броя и длъжностите на служителите, които ще извършват дейността по предоставяне на социалната услуга се определят, съгласно стандартите за качество на съответната услуга определени в Наредба за качеството на социалните услуги.
	4. На основание чл. 60, ал. 1 Административнопроцесуалния кодекс допуска предварително изпълнение на настоящите решения, предвид необходимостта от своевременно предоставяне на социалната услуга до максимален кръг потребители, представляващо защита на значим обществен интерес.

	Приложения: 
1. Заповед  № РД01-0889/25.04.2024г. на изпълнителния директор на Агенция за социално подпомагане относно предварително одобрение за промяна на броя на потребителите на  социална услуга „Дневен център за деца с увреждания“ на територията на Община Бургас.

МИХАИЛ НЕНОВ
ЗАМЕСТНИК-КМЕТ ОЗСДМП
Съгл. заповед №4031/01.12.23г.

